Arkesilaos zo Sparty

Arkesilaos () bol dvojnásobný olympijský víťaz v tethrippe v 5. stor. pred Kr.Mark Golden, Sport in the Ancient World from A to Z, str. 14.

Arkesilaos zo Sparty bol na 83. a na 84. olympijských hrách v rokoch 448 a 444 pred Kr. korunovaný olivovým vencom za víťazstvá v tethrippe. Olympijský program hier sa o túto disciplínu rozšíril na 25. hrách v roku 680 pred Kr.Eusebios, Kronika 2,193. Jazdecké preteky na dvojkolesových vozoch so štvorzáprahom boli privilégom bohatých občanov (majiteľov vozov), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza.

Za víťazstvá v tethrippe sa Arkesilaovi dostalo veľkej pocty, keď mu v Olympii postavili sochu. Arkesilaovu sochu i sochu jeho syna Licha, rovnako olympijského víťaza v tethrippe, si ešte v druhom storočí mohol prezrieť cestovateľ a spisovateľ Pausanias, ktorý o tom zaznamenal: „Okrem tých, ktorých som vymenoval, stoja týto ďalší zo spartských chavateľov koní za sochou akarnanského zápasníka, a to Xenarkes, Lykinos, Arkesilaos a Arkesilaov syn Lichas."Pausanias, Periégésis tés Hellados, 6,6,2.

Podľa historika Plutarcha aténsky oligarcha Kritias, známy ako veľký obdivovateľ Sparty, bol v mladosti horlivým fanúšikom Arkesilaa na olympijských hrách.Plutarchos, Kimón, 10,5. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci zo Sparty